
Quantum  elucet  ex  antiquorum  medicorum  monu- 
mentis, a difficili,  perpetuo  molestissimoque,  quo 
aegri  divexantur,  alvum  dejiciendi  conatu  praecipue 
tortum,  atque  laevitati  intestinorum  sive  lienteriae 
oppositum  esse  videtur  dysenteriae  nomen.  Quot- 
i cunque  autem  dysenteriam  literis  pertractarunt  in- 
clytorum virorum,  descriptionem  potius  quam  bre- 
ve,n  ac  succinctam  hujus  morbi  definitionem  iy>bi- 
scmn  communicarunt.  Imprimis  quidem  varia  sibi- 
que  invicem  non  raro  contraria,  quae  in  hoc  morbo 
observata,  symptomata  impedimento  sunt,  quominus 
sinceram  ' ejusdem  depingere  valeamus  imaginem, 
quae  demum  definitionis  omnibus  numeris  absolutae 
suppeditet  materiam.  Itaque  non  miraberis,  quod 
vel  mihi  dysenteriam  non  sine  ambagibus  adumbrare 
contigerit,  pronuncianti : illam  contineri  intestinorum 
inflammatione  praecipue  partis  inferioris,  quae  cum 
doloribus  vehementibus,  crebriore,  difficili,  maxime 
autem  frustraneo  tenesmo  atque  excrctione  alvina  et 
quantitate  et  qualitate  valde  mutata  (quippe  quae 
|modo  mucosa,  modo  sanguinea,  modo  puriformis 


appareat),  nec  non  cura  quapiam  febri  conjun- 
cta sit. 

In  iis,  qui  dysenteriae  definiendae  operam  dedere, 
alii,  ut  Ilorn  et  Hufeland  (1),  maxime  Cui- 
leno  (2)  adstipulati  censuerunt,  eandem  consistere 
in  aucta  affectione  intestinorum  crassorum  spastica. 
Attamen  mihi  quidem  videtur  haec  definitio  dysen- 
teriae non  in  universum  idonea  esse,  sed  uni  tantum 

/ 

peculiari  ejusdem  formae  convenire.  Alii,  sicut  Fr. 
Ilo ff inann  (3),  Akenside(4),  P.  Frank(5),  cum 
S t o 1 1 i o (6)  dysenteriam  habendam  esse  dicunt  pro 
rheumatismo  intestinorum , cui  jam  Coelius  Au-- 
rei  i anus  (7)  et  Alexander  T r a 1 1 i a n u s (.8)  ad-  ■ 
dicti  fuerunt  sententiae,  ita  tamen,  ut  rheumatismum 
definirent  humoris  defluxionem  cum  exulceratione 
subsequente.  Equidem  haud  omnino  negaverim,. 

quod  ad  utriusque  morbi  faciem  et  solita  causae 

♦ 

primae  momenta  spectat,  dysenteriam  quandoque 
parum  distare  ab  affectionibus  rheumaticis;  tamen,, 
si  morbi  formam,  sedem  et  decursum  respicias, 
multum  profecto  iuterest  inter  dysenteriam  et  affe- 
ctiones rheumaticas.  Alii  cum  S y d e n h a in  o (9) 

' iw 

j , i 



(1)  Jonrn.  <1,  pract.  Heilkunde.  Bd.  1.  S.  Ut). 

(2)  A.nfangsgr.  (ler  pract.  Arzneikunde  Thl.  II.  S.  603 

(3)  Medicin.  ralion.  systemalic.  T.  IV.  P.  III.  p.  587. 

(4)  Commentar,  de  Dysenteria.  Lond.  1762. 

(5)  De  curand.  liom.  inori».  Epit.  Vol.  V.  P.  II,  p.  50t). 

(6)  Itat,  med,  P.  III.  p.  275. 

(7)  De  inorb.  acut.  et  cliron.  L.  IV.  caj».  VI, 

(8)  Lib  III.  cnp.  20.  et  Lib.  VIII,  cap.  8. 

(9)  Observat,  de  inorb.  acut.  Sect.  I.  cap.  1. 

Idifficultatem  intestinorum  esse  ajunt,  febrem  (annuam) 
ad  intestina  conversam.  Qua  tamen  notione  reeen- 

i ' 

itiores  medici,  ut  Wedekind  (1),  M arkus  (2), 
[Speyer  (3),  Richter(4)  aliique,  ad  eam  senten- 
tiam perducti  sunt,  dysenteriam  esse  inflammatio- 
nem intestini  recti  habendam,  quae  pertinere  usque 
ad  intestinum  tenue  possit.  Quantum  quidem  me- 
ditatione assequi  et  aliquo  rerum  medicarum  usu 
experientiaque  circa  hujus  morbi  naturam  eruere 
mihi  contigit,  dysenteriam  inter  et  synodiam  ma- 
ixima  similitudo  uiibi  intercedere  videtur. 

Vix  operae  pretium  est  hic  commemorare,  qdas- 
cunque  partim  vanas  et  absurdas,  ut  in  aliis  morbis 
ita  et  in  hoc  peculiari  valetudinis  adversae  genere 
species  excogitaverit  superioris  aetatis  subtilitas. 
'Sic  diu  viguit  multorumque  plausum  tulit  dysente- 
<riae  in  albam,  rubram,  (i.  e.  mucosam  et  sanguino- 
lentam) et  siccam  divisio,  manca  illa  et  prorsus  in- 
utilis. Magis  jam  laudandi  sunt,  quibus  ad  repe- 
riendam  medelam,  morbi  genium  intuentibus  , dy- 
senteriam symplicem,  inflammatoriam,  biliosam,  pu- 
tridam et  malignam  discriminare  placuit. 


(1)  IJeber  die  Rulir;  berausgegeben  von  Dannenberg, 

Frkft.  a.  M.  1811.  8. 

(2)  Epbemeri&n  der  Heilkumle.  Bd.  IV.  Tbl.  I,  S.  34.  f, 

(3)  V.  Speyer,  Verf.  Uber  die  Nat.  uud  Behandlungsart  d. 
Rtibr.  NUrnl».  1809.  8.  S.  21. 

(4)  August  Gottlieb  Ricliter’s  spec.  Tberapie,  her- 
•‘«sgegeben  vou  Georg  August  Richter  2ter  Bd.  2le  AufI 
“erlin  1817.  S.  H2. 

Haud  tamen  magnae  frugis,  sed  admodum  exi- 

# t 

gui  usus  potius  censenda  est  dysenteriae  chronicae 
et  acutae,  febrilis  et  non  febrilis,  quarum  illa  ite- 
rum in  continuam  et  intermittentem  sive  periodicam 
(hanc  quidem  Torti  etpostmodum  Consbruchin 
epidemia  Ravensbergensi  observarunt)  ditabitur,  nec 
non  epidemiae  et  sporadicae  distinctio.  Optimam 

sane  dividendi  rationem  characteris  diversitas  in-- 

\ 

ftammationis  exhibet.  Secundum  hanc  tres  dysen- 
teriae species,  inflammatoria,  gastrica  (amplissime 
sic  dicta)  et  nervosa  dijudicari  debent. 

Aetiologia.  In  dysenteriae  causas  generatimi 
referri  dehere,  quaecunque  canalem  intestinalem  aut 
directe  aut  indirecte  afficiant,  neque  solum  motus 
peristallici  et  excretionis  alvinae  laedant  vel  per- 
turbent ordinem,  sed  etiam,  licet  mere  localis  fuerit 
prima  affectio,  per  nervorum  consensum  febrem  alia- 
que adducant  symptomata , hoc  jam  morbi  ipsius 
patet  ex  decursu  atque  indole.  Inter  varias  causas 
dysenteriam  efficientes  constitutio  epidemia  primum 
obtinet  locum,  qua  propter  eam  maxima  ex  parte 
epidemiam  observavimus.  Vera  dysenteria  semper 
fere  sub  aestatis  finem  aut  ineunte  autumno  sese 
ostendit,  aere  non  raris  temperaturae  mutationibus 
exposito:  tum  temporis,  quum  calorem  vehementem 
cito  frigus  sequitur,  aut  dies  calidi,  noctes  vero  ge- 
lidae regnant.  Quare  hoc  quoque  tempore  rusti- 
cos potissimum  dysenteria  affectos  invenimus,  quippe 
isti  coeli  vicissitudini  frequentissime  subjectos,* 
idemque  in  causa  esse  videtur,  ut  in  regionibus 


. I 

(zonae  torridae,  ubi  illae  subitae  mutationes  crebrius 
intrant,  dysenteria  quam  saepissime  obvia  sit.  No- 
cet autem,  teste  Pri  n gl esi  o,  tempestas  non  tam  plu- 
viosa quam  potius  nebulis  infecta.  Quum  autem 
non  solum  autumno,  sed  etiam  aliis  anni  tempori- 
tbus  frigns  et  calor  saepius  alternent,  miasma  quod- 
idam  necessarium  est.  Perfrictiones  praecipue  infe- 
rioris corporis  partis  et  transpirationem  turbatam 
frequentissime  dysenteriam  sporadicam  producere 
constat.  Exhalationes  palustres  aliaeque  aeris  cor- 
ruptiones atque  aqua  putrida  in  causis  numerandae 
sunt,  quae  si  dysenteriam  non  genuerint,  eam  certe 
graviorem  reddunt,  praesertim  quum  aliae  causae 
cum  illis  concurrunt.  Ideo  in  castris  humi  dis,  re- 

jgionihus  paludosis,  locis  obsessis  et  nosocomiis  ae- 

. \ 

jgrotis  repletis  dysenteria  saepissime  grassatur,  etsi 
momentum  causale  sit  minimum.  Praecipue  autem 
commemorari  debet  victus,  tam  copia  quam  indole 
incongruus  atque  vitiosus.  Vice  quidem  versa 
iquandoque,  maxime  tamen  pluribus  momentis  con- 
sociatis,*1 morbum  nostrum  adferre  potest  alimento- 
rum bonorum  nimisque  vel  stimulantium,  vel  pri- 
mas vias  obstruentium,  usus  intempestivus  aut  justo 
liberalior.  Hoc  vero  longe  pejor  est  fames  ingesto- 
trumve  pravitas,  quarum  rerum  alterutra  sola  jam 
sufficit  ad  dysenteriam  producendam  in  corporibus 
adeo  sanissimis.  Hinc  morbum  nostrum  crebro  ob- 
sidionibus et  annonae  caritati  comitem  sese  adjun- 
x,Sse  observatum  est,  praesertim  quum  frumento 
semicorrupto  et  fracido  vesci  cogerentur  milites  et 

homines  egeni.  Passim  simili  modo  nocet  potulento- 
rum magna  varietas  vel  ingurgitatio  immodica,  illo- 
rum quidem  praecipue,  quae  dum  fermentationem 
in  intestinis  patiuntur,  tormina  proferunt.  Itaque  i 
jam  ex  succo  uvarum  recens  expresso  eoque  paulo 
intemperantius  hausto  aliquoties  dysenteriam  levem 
subortum  vidi.  Huc  quoque  facere  videtur  fructuum 
usus  horaeorum,  praesertim  stomacho  infirmo  labo- 
rantibus infestus,  ideoque  aegre  ferentibus  quamli- 
bet refrigerii  et  flatulentiae  causam. 

Magis  autem  in  propatulo  atque  indubitata  est 
noxa,  quam  confiat  rerum  ingestarum  cruditas,  acor  et 
immaturitas.  Quodsi  tamen  aliquando  innocuus  at- 
que adeo  utilis  visus  est  fructuum  horaeorum,  bene 
> quidem  maturorum,  usus  cum  ad  arcendam,  tum 
ad  debellandam  intestinorum  difficultatem:  hoc  tan- 
tum contigisse  patet  in  dysenteriae  et  diathesis  in- 
flammatoriae connubio  (1).  Pilis  acris,  prae  aliis ■ 
anni  temporibus,  aestate  ad  illam  formandam  non 
parum  adjuvat,  et  certe  valet  multum,  quod  attinet 
indolem  et  complicationes,  si  causam  primariam 
eam  existimare  non  liceat.  Hoc  idem  drastica  acria 
et  aliae  substantiae  irritantes  efficiunt,  nec  minus ■ 
cura  dysenteriae  non  idonea  ipsam  perficere  potest,: 
quum  ad  eam  praecavendam  medicamina  purgantia 
adhibentur.  Diversa  autem  venena  acria,  ut  satur- 
ninum  et  arsenicale,  directae  dysenteriae  causae  ha- 


(l)  C.  R.  Hnnnes,  die  Unscliuld  des  Obstes  in  der  hrzeii' 
giing  der  Rulir,  Wesel  176(i. 

beri  debent.  4$uod  ad  momenta  causas  dysenteriae 
continentia  spectat  interna,  ad  hunc  uiorbum  susci- 
piendum prae  ceteris  proclives  sunt,  qui  vel  ob  lu- 
xuriam vel  pauperiem  victu  ysi  incongruo,  igitur  vel 
fame  tenuique  victu,  vel  immodica  alimenti  valcn- 
tioris  nimisque  stimulantis  ingurgitatione,  canalis 
intestinalis  reactionem  perturbarunt  consentaneam. 
Minus  porro  tuti  sunt,  qui  vermibus,  scirrhis,  arthri- 
tide et  rheumatismo  chronico,  menostasia,  lochio- 
Tum  suppressione,  fistulis  et  ulceribus  intestinprum 
atque  haemorrhoidihus  male  habentur.  Non  minus 
quidem  quam  aliorum  morborum  epidemiorum  ae- 
tiologia dysenteriae  est  incerta,  hoc  autem  explora- 
tum ac  certum  est,  si  causa  praedisponens  epide- 
mia  aut  endemia  exculta  sit,  tum  momenta  causalia 
externa  saepe  minima,  e.  c,  refrigerium,  diaetae  vi- 
tium, affectiones  animum  deprimentes  et  alia  perfi- 
cere valere  dysenteriam:  imo  interdum  momentum 
causale  inveniri  non  potuisse. 

An  dysenteria  per  infectionem  propagari  pos- 
isit,  de  eo  sententiae  discrepant.  Pemberton  hunc 
smorbum  contagione  oriri,  libro  suo  png.  79  negat. 
'Auctores  autem  alii  ei  non  assenlinntur,  sed  in  epi- 
‘demiis  vehementibus  vel  malignis,  aere  humoribus- 
que universim  depravatis,  infectionem  evadere  posse 
credunt.  Vehiculum  contagii  sudorem  atque  mate- 
nam  per  alvum  depositam  habent.  Attamen  ma- 
ximo jure  reccntiores  medici,  minime  illi  mediocres 
uti  Richter,  P.  Frank,  Horn,  Speyer,  Vo- 
gcl,  absolute  inficiendi  vim  dysenteriae  negant, 

quum  innumerae  observationes  experientiaeque  con- 
trarium satis  confirmarint.  Unam  tantum  dysente- 
riae speciem,  putridam  et  putrido  - nervosam  , com 
tagiosam  esse  pro  certo  dixerim.  Sed  hoc  in  morbe 
inficiendi  vim  complicata  putrescentia  plus  sibi  vin-; 
dicat  quam  dysenteria  ipsa.  Aliquid  nempe  oritur 
ex  decompositione  solidarum  humidarmnque  par 
tium  organismi,  quod  eundem  effectum  praebet,  uti 
contagium  in  febri  putrida,  omnia  igitur,  quae  illii 
decompositioni  prosunt,  etiam  dysenteriam  coutar 
giosam  reddere  valent. 

Dysenteria  nulli  nec  aetati  nec  sexui  parcit 
viros,  mulieres,  infantes,  adultos  atque  senes  inva 
dit,  imo  lactantes  non  sunt  tuti , quin  ea  corripiam 
tur.  Debiles  et  ad  morbos  systematis  nervorun 
propensos  atque  infantes  dysenteriae  magis  obno 
xios  esse  quam  viros  robustos  experientia  docet 
Quaestio,  an  dysenteria  pluries  invadat  hominem 
affirmanda  est,  nam  homines  bis  vel  quater  ho< 
morbo  affectos  fuisse  notum  est.  Conditio  quo 
que  momentorum  causalium,  ad  constitutionem  epi 
demiam,  stationariam  et  individualem  pertinentium 
propria  efficit,  ut  dysenteria  epidemia  diversis  sui' 
formis  procedat,  et  in  eadem  epidemia  aliis  in  lio 
minibus  aliae  formae  et  morbi  gradus  observentur 

Sunt  autem  variae  sententiae  de  proxima  dysente- 
riae causa,  quae  rem  plus  minus  in  lucem  ferunt 

Ex  phaenomenis  atque  morbi  decursu  et  medicami- 
num efFectu  causam  proximam  esse  membranae  mu- 
cosae recti  et  coli  inflammationem  qnacum  affectio 


spastica  conjuncta  sit,  certo  sequitur.  Veri  simi  Ii  ter 
quoque  secretio  alvi  morbosa  ab  inflammatione  qua- 
dam pendet,  modo  aucta,  modo  imminuta,  modo  ad- 
specto aliena. 

Semper  fere  prodromi  anteeunt  , ex  quibus  si- 
cut ex  constitutione  epidemia  morbum  imminere 
cognoscimus:  interdum  autem  hic  hominem  repente 
corripit.  Scenam  mali  truculenti  plerumque  aperit 
horripilatio  et  frigus  cum  calore  fugaci  alternan- 
tes, virium  languor  et  prostratio  cum  lassitudi- 
nis sensu,  morositas,  anxietas  praecordiorum;  pul- 
ius  celer,  parvus,  mollis,  interdum  quoque,  licet  in 
serpaucis,  durus,  plenus  et  tardior;  cutis  sicca, 
gustus  depravatus,  lingua  obtecta,  sipca;  appetitus 
uborum  nullus,  nausea,  vomituritiones  et  vomitus 
legrotum  non  levans,  sitis  adaucta,  flatulentia,  do- 
ores  abdominis  secantes,  remittentes;  obstructio 
dvi,  haud  raro  autem  profluvium.  Plerumque 
norbi  initium  cum  febri  junctum  est,  quae  quidem 
Jertam  non  obtinet  indolem,  febri  catarrhali  et  rheu- 
maticae similis  est,  interdum  etiam  symptomata  fe- 
M’is  gastricae  ostendit;  ceteris  paribus  autem  modo 
iti  febris  ab  irritamento  orta  cum  indole  incerta, 
nodo  uti  synocha  aut  typhus  initium  facit.  In  aliis 
‘asibus  febris  non  comparet,  pulsus  tantum  accele- 
ratur sub  vesperem,  calor  et  anxietas  adaugentur; 

» aliis  autem  febris  est  vchemehtissima.  Urgent 
°imina  plus  minus  atroci»  cum  insigni  ventris  tur- 
bore nisuque  alvum  deponendi  frequente,  implaca- 
ti» et  admodum  dolorifica.  Cum  eodem  dolore, 


1G 

ut  Celsus  (1)  bene  vereque  dixit,  exiguum  aliquid 
emittitur  atque  eo  tormentum  quoque  intenditur: 
diarrhoea  vera  autem  in  dysenteria  deest.  Excrc- 
menta  per  alvum  dimissa  in  aliis  mucosa,  in  aliis 
cruenta  aut  versicoloria  apparent.  Comites  hisce» 
allectionibus  non  raro  sese  adjungunt  animi  deli- 
quia et  sitis  non  compescenda.  Tenesmus  sym- 
ptoma est  stabilissimum,  quod  cum  morbo  parem: 
gradum  tenet  ac  diu  remanet,  etiamsi  cetera  sym- 
ptomata jam  evanuerint.  Accidit  quoque  in  casi- 
bus gravioribus,  ut  ob  majorem  inflammationis  gra- 
dum ingruat  urinae  suppressio  aut  stranguria  mo- 
lestissima; ne  dicam  de  intestini  recti  prolapsu,  ev 
immodico  dijiciendi  nisu  facile  contingente,  praeci- 
pue apud  infantes.  Ut  porro  freqnentiores  sensim 
obrepunt  alvi  dejectiones,  sic  tenesmus  cum  ter- 
mentis intenditur.  Quandoque  repente  silent  om- 
nia ventris  tormenta,  quod  saepius  malignitatis  quam 
rediturae  salutis  inservit  indicio.  Quos  tamen  ge- 
neratim  malum  mitius  prehendit,  hi  cruciatum  in- 
testinorum patiuntur  satis  tolerabilem,  cumque  post 
quamlibet  alvi  everetionem  plerumque  levatum.  Id- 
genus  aegrotantes  sudorum  imprimis  beneficio  brevi 
convalescere  I)  egner  (2)  vidit.  Interdum  tamen 
pessima  fit  dysenteria,  cujus  initia  diarrhoeae  fa- 
ciem aemulantur.  Verum  periculi  latentis  gradum 


(1)  De  medicina  L.  IV.  ca|».  15. 

(2)  Hisl.  med.  de  dyseuler.  l>ilios.  eontagios,  Trajeet.  a'1 2 
II  lien.  1754.  — 

facile  prodit  dejectionum  frequentia  et  levaminis, 
quod  illarum  inter  unam  alteramque  intercedit,  spa- 
tium brevissimum  (1).  Quum  morbus  est  vehemen- 
tissimus  superioribusque  in  partibus  intestinorum 
iliaeret , omnia  enteritidis  cum  meteorismo  signa  ex- 
Jstunt.  Aegroti  sensationem  plenitudinis  in  pelvi 
percipiunt,  nihilominus  excretae  materiae  nullo  pau- 
ciores sunt,  quam  symptomatum  vehementia  indica- 
vit, et  eo  rariores  fiunt,  quo  diutius  dolores  durant 
et  quanto  magis  amplificantur.  Excrementa  cruenta 
non  semper  periculosa,  sed  potius  initio  morbi  sa- 
lutaria 5 interdum  membranosa  vel  globosa,  quibus 
l**ud  raro  pus  admixtum,  minime  laudanda  sunt. 
Omnino  magnum  est  discrimen  inter  excrementa 
ijysenterica  et  faeces,  quod  est  in  cura  maximi  mo- 
menti: licet  enim  ista  excrementa  saepius  frequen- 
issima  sint,  nihilominus  pluribus  etiam  diebus  alvi 
obstructio  existit,  quae  morbum  depravat.  Neque 
)i gauis  respirationis  parcitur;  tussis  rauca,  sicca, 
symptomatica  vitam  extinguere  minatur,  quod  ideo 
«t  mali  ominis,  quia  tunc  jam  superiores  intesti- 
niorum partes  ab  inflammatione  correptae  sunt  et 
luo  altiorem  illa  sedem  obtinet,  eo  magis  aegrotus 
periclitatur.  Quum  ob  tenesmum  frequentesque  alvi 
lejectiones,  ex  quibus  insomnia  oriuntur,  mox  vi- 
es plane  exhauriantur  aut  gangraena  provocetur, 
>ic  morbus  facillime  in  lethalem  exitum  abire  pot- 

est.  Tunc  fit  pulsus  debilior,  parvus,  irregularis, 
spasticus:  fluida  biliosa,  acida  iualuiu  adspectum 
praebent,  odorem  pravum  dispergentia  excrementa 
ejiciuntur,  stranguria  augetur  et  spasmi  adveniunt. 
In  summo  mali  urgentis  gradu,  veluti  in  dysenteria 
typhosa,  singultus  comparet  et  calor  mordax  cum 
sopore  continuo  et  tendinum  subsultu.  Agmen 
claudunt  sudores  viscidi,  undique  e corpore  pro- 
rumpentes, maculae  lividae,  cutem  passim  foedan- 
tes aphthaequc  cum  flocculorum  carptu;  facies  fit 
hippocratica.  Quo  in  misero  rerum  statu  vix  un- 
quam contingit,  ut  mortem  aegri  subterfugiant. 

Si  morbus  in  exitum  faustum  propendet,  dolo- 
res fiunt  rariores  et  diminuuntur,  neque  longe  ante 
alvi  eductionem  initium  faciunt;  excrementa  rariora, 
copiosiora,  majore  consistentia  atque  meliore  ad- 
spectu,  faecibus  similia  fiunt;  flatus  creberrimi  ex- 
istunt,  sudor  universalis  et  calidus  apparet;  urina 
copiosa,  colorem  magis  saturatum  praebens,  sine 
doloribus  emittitur.  Vomitus  desinit,  appetitus  sen- 
sim redit,  pulsus  mollis,  plenus,  tardior  fit,  et  mor- 
bus per  sudoris  urinaeque  crisin  aut  tantummodo 
per  lysin  in  revalescentiam  transit. 

Saepe  ctiain  in  varios  morbos  dysenteria  abit 
et  metastases  deponit,  quod  tunc  accidit,  quando 
neglecta  aut  male  tractata  est,  praecipue  si  medica-' 
mina  adstringentia  nimis  mature  adhibita  sunt.  Ita- 
que saepissime  morbos  locales  relinquit  intestino- 
rum, et  a medicis  praeclarissimis  creberrime  obser- 
vantur: tenesmus  habitualis  cum  orificii  ani  nodulis 

haemorrhoides  eoecae,  inclinatio  ad  ani  prolapsum, 
diarrhoeae  chronicae,  lienteria,  flexus  coeliacus,  ob- 
structiones. In  rarioribus  casibus  debilitas  univer- 
salis,  hydrops,  phthisis  intestinalis,  vomitus  chroni- 
cus, icterus,  degeneratio  hepatis  numerari  debent. 
Modo  metastatico  in  peripneumoniam , gastritidem, 
encephalitidem  aliarumquc  partium  inflammationem 
transire  potest.  Etiam  metastases  ad  partes  molles, 
rheumatismum  et  tumores  rheumaticos  chronicos 
efficientes,  sequi  possunt.  Porro  celeberrimi  me- 
dici, praesertim  Richter,  observarunt,  anginas 
catarrhales,  exanthemata  acuta  et  chronica,  ulcera 
undique  e corpore  prorumpentia,  saepissime  ab- 
scessus parotidum  et  glandularum  inguinalium,  de- 
nique tumores  rheumaticos,  qui  cachexiam  univer- 
salem adducant,  haud  raro  dysenteriae  sequelas  esse. 
Metastatice  etiam  morbi  systematis  nervorum  uni- 
versales, paralyses,  cardialgia,  apoplexia,  coenaes- 
thesis  perversa,  hebetudo  visus,  imo  amaurosis  et 
surditas  gigni  possunt. 

Haec  est  dysenteria  generaliter  descripta;  de 
<!>peciebus  singulis  commemoranda  sunt  haec  fere: 

1.  Dysenteria  inflammatoria,  quod  ad  signa 
lathognomonica  attinet,  ad  decursum  et  exitum, 
omnium  dysenteriae  specierum  synochae  simillima, 
iam,  in  initio  certe,  symptomata  gastrica  superan- 
%w  ab  inflammatoriis.  Secundum  vehementiae  gra- 
lum  dividitur  in  dysenteriam  rheumatico  - catarrha- 
em  et  inflammatoriam  (proprie  sic  dictam). 

a)  Dysenteria  rheumatico  - catarrhalis  lenis  et 

benigna  forma  est.  Saepissime  annis  humidis,  si 
eodem  tempore  constitutio  epideinia  aut  individua- 
lis  rheumatica  regnat,  cum  liae  specie  symptomata 
rheumatico  - catarrhalia  conjunguntur.  Cum  febre 
molli,  quae  est  continua  remittens,  affectiones  intes- 
tinal  es  intrant  locales,  tormina  ventris,  sedes  liqui* 
dae  et  tenesmus,  coryza,  tussis,  dolores  ad  nucham 
et  dorsum,  in  extremitatibus,  collo,  auribus  denti- 
busque non  desunt.  Sto  11  et  Ric liter  hanc  spe- 
ciem rheumatismum  intestini  recti  verum  esse  cre- 
diderunt. Exanthemata  miliaria,  sedimentum  uri- 
nae, salivatio,  vel  tuniOres  extremitatum  chronici 
frigidi,  ac  diarrhoea  aquosa  mucosa  interdum  cri- 
sin  instituerunt. 

b)  Dysenteria  inflammatoria  proprie  sic  dicta. 
Species  dysenteriae  gravior  est.  In  epidemiis  non 
paucis,  interdum  etiam  in  dysenteria  sporadica,  si 
homines  illa  affecti  robusti,  sanguinolenti,  de  con- 
gestionibus ad  abdomen  conqueruntur,  saepissime 
jam  initio  morbi  inflammatoriam  indolem  deprehen- 
dimus. Dysenteria  rheumatico  - catarrhalis , ceteris 
paribus,  etihm  in  inflammatoriam  transire  potest, 
quod 'facile  hieme  ac  vere  ineunte  fieri  solet.  Dein 
nascitur  e.x  metastasi  aliarum  inflammationum  et 
exanthematum  acutorum,  sicut  ex  dysenteria  biliosa, 
quae  cura  non  consentanea  tractatur,  llaec  dysen-  i 
teriae  species  dolores  vehementes,  continentes,  uno 
loco  fixos,  ex  quo  per  totum  abdomen  s ese  exten- 
dunt, secuin  fert.  Abdomen  inflatum,  irritatum}  i 
ardor  ventrem  exonerandi  vehemens,  excrementa 

autem  rara  aut  nulla  evacuantur,  quae  si  cruenta 
sunt,  morbum  deminunt.  Febris,  quae  cum  magno 
j frigore  advenit,  continua  continens  est;  initio  pul- 
sus plenus,  frequens,  fortis,  serius  autem  contra- 
ctus, durus  aut  debilis;  cutis  et  lingua  sicca,  sitis 
magna,  vomituritiones  continuae  aut  vomitus,  per 
quem  majori  ex  parte  omnia  ingesta  ejiciuntur; 
urina  parca,  flammea  sensationem  ustionis  efficit. 
Magna  anxietas  invadit  aegrotum.  Dijudicatur  urina 
critica,  sudoribus  acidulis  copiosis,  haemorrhagiis 
et  sedibus  modicis.  Saepissime  autem  finitur  spha- 
celo  aut  exulceratione  locali  canalis  intestinalis. 

2.  Ad  dysenteriae  gastricae  (amplissime  sic 
dictae)  varietates  dysenteria  biliosa,  pituitosa  et  pu- 
trida debent  referri. 

a)  Dysenteria  biliosa  sub  finem  aetatis  aut  ini- 
tio autumni  cpidemia  regnare  solet,  attamen  spo- 
radica  in  hominibus  ad  morbos  biliosos  propensis 
observatur.  «Tam  ante  eruptionem  morbi  vel  ab  ejus 
initio  sordes  biliosas  videmus,  quae  in  alius  generis 
nnorbo  aegrotantibus  etiam  obviae  sunt,  nec  vero 
indolem  biliosam  morbo  imprimunt.  Huic  dysen- 
teriae biliosae  non  lenis  febris  comitatur,  quae  in- 
idolem  febris  ab  irritamento  exortae  simplicis,  sy- 
nochae  aut,  sicuti  aliae  febres  gastricae,  typhi  os- 
tendit, semperque  fere  remittens,  saepe  etiam  in 
stadio  acmes  continens  est.  Facile  cognosci  potest 
ex  anni  tempore,  quo  regnat,  ex  siti  vehemente, 
gostu  amaro,  nausea  continua,  vomitu  materiae  bi- 
ll,0Sae  et  ex  aliis  hi,is  depravatae  symptomatibus. 

Lingua  livido  muco  obtecta;  urina  parca,  citrina, 
sedimentum  flammeum  deponens  emittitur;  tenes- 
mus vehemens,  excrementa  ex  muco  bile  immixta 
vel  ex  bile  pura  constant.  Morbus  hepatis  localis 
non  semper  cum  hac  specie  complicatus  est.  Ne- 
glecta aut  cura  falsa  tractata  in  dysenteriam  inflam- 
matoriam aut  putridam  transit. 

b)  Dysenteria  pituitosa,  mucosa,  suburralis  ac 
verminosa,  ubi  febris  pituitosa  aut  vermes  intesti- 
nales morbo  comitantur,  pauca  symptomata  propria 
ostendunt.  Maximus  gradus  pituitosi  status  longum 
per  tempus  morbum  protrahit  et  valde  proclivis  ad 
putridum  est;  idcirco  dysenteria  pituitosa  periculo- 
sior fit.  Constitutione  epidemia  regnante  saepe  sa- 
burra et  vermes  intestinales  causam  dysenteriae! 
occasionalem  praebent. 

c)  Dysenteria  putrida  aut  ex  aliis  dysenteriae 
speciebus,  aut  subito  ac  sponte  exoritur;  igitur  dys- 
enteria putrida  secundaria  vel  primaria.  Secun- 
daria lente  per  dysenteriam  biliosam  aut  pituitosam 
incedit;  nonnulla  tamen  symptomata  attente  medico 
indicant  transitum,  quae  sunt:  virium  prostratio,  se- 
des profusae,  colliquativae  et  cadaverose  foetidae, 
lingua  sicca,  fusca  et  rimosa,  pulsus  frequentissi- 
mus  et  debilis. 

Primaria  autem  in  stadio  primo  ad  inflamma- 
tionem se  vergit,  nam  subito  et  magna  cum  febre 
advenit;  pulsus  frequens  ac  diriusculus,  secretiones 
et  excrctiones  magis  suppressae  quam  profusae. 
Sin  autem  dysenteria  putrida  exculta  est,  tunc  signa 


pathognomonica  sempcr  aequalia  sunt.  Febris  est 
continua  remittens,  serius  vero  incontinentem  abit} 
pulsus  frequentissimus  et  vix  sentiendus,  cutis  ar- 
u dens,  sicca,  sudoribus  viscidis  obtecta,  sitis  magna, 
praecipue  potus  acidulos  appetens,  cephalalgia,  de- 
liria blanda,  sopor,  vires  valde  prostratae.  Lingua 
sicca,  fusca,  muco  contecta,  gustus  putridus,  vomi- 
turitiones  aut  vomitus  ipse,  meteorismus:  dolores 
abdominis  vehementissimi  adsunt,  tenesmus  aegro- 
tum raro  relinquit,  excrementa,  quae  odorem  ma- 
lignum spargunt  atque  sanguinem  dissolutum  con- 
tinent, frequenter  et  involuntarie  deponuntur.  Urina 
fusca,  turbida,  haemorrhagiae,  petechiae,  aphthae, 
frigus  extremitatum  aliaque  symptomata  sphacelum 
internum  annuntiant.  Dysenteria  putrida  praecipue 
in  epidemiis,  aestatibus  humidis,  in  regionibus  pa- 
ludosis, in  castris,  urbibus  obsessis,  navibus  atque 
carceribus  oritur  et  homines  debiles  et  cachecticos 
petit. 

3.  Dysenteria  nervosa,  typhosa  nihil  aliud  est 
i quam  accessus  status  nervosi  ad  dysenteriam,  ma- 
xime ad  dysenteriam  putridam  aut  pituitosam,  in 
stadio  ejus  colliquativo.  Signa  pathognomonica, 

* quae  hanc  complicationem  indicant,  sunt  haec:  ty- 
pus continuus  continens  febris,  pulsus  parvus,  de- 
bilis, frequens,  irregularis,  intermittens,  artuum  tre- 
pidatio, subsultus  tendinum,  spasmi,  conspientia  de- 
pravata, deliria,  lingua  sicca,  tremula,  aphonia,  dys- 
phagia, sudores  trigidi,  facies  hippocratica,  syncope 
denique  paralysis  universalis  et  mors.  In  exitu 

faustiore  symptomata  primum  postremo  tempore 
exorta,  tunc  etiam  nervosa,  putrida  diminuuntur. 
Metastases  etiam  ad  cutem,  exanthemata,  pustulae, 
ulcera  cutis,  parotidum  ac  glandularum  inguinalium, 
tumores  et  dolores  artuum  morbum  a tractu  inte- 
stinali derivare  cernuntur.  Nonnunquam  autem 
metastases  malignae,  e.  g.  pneumonia,  encephalitis, 
paralyses  partium  diversarum,  apoplexia,  baryecoia 
et  amaurosis  sequelae  sunt  hujus  speciei  dysenteriae. 

Decursus  dysenteriae  ex  symptomatologia  sin- 
gularum specierum  patet;  generatim  tamen  eo  hre- 
vior,  quo  propior  synodiae  illa  est  et  contra.  Ita- 
que inter  septimam  et  tricesimam  diem  perficitur. 

Obductiones  semper  pathologicos  status  demon- 
strant organorum  abdominis,  praecipue  canalis  in- 
testinalis, uti  post  alias  quoque  inflammationes  ob- 
servantur, Raro  quidem  ventriculi  intestinique  te- 
nuis abnormitates  inveniuntur,  at  crebro  intestini 
crassi,  praesertim  recti.  Quae  saepe  spissata,  crasso 
obducta  muco,  rubefacta,  inflammata,  sanguine  su- 
gillata, suppurata,  callosa,  aut  rubris  nigrisque  ma- 
culis exstructa  videntur;  tunica  villosa  est  devas- 
tata, gangraenosa;  hepar  inflammatum,  densatum, 
gangraenosum,  omentum  injectum,  pancreas  et  glan- 
dulae lymphaticae  induratae,  interdum,  ut  omentum, 
suppurantibus  locis  obtectae,  cavum  abdominis  fere 
totum  foetido  atque  cruento  sero  impletum  et  mor-< 
tem  celer  excipit  putror  (1). 

(1)  Patliologisclie  Anatomie  von  Conraili  iind  ' o i g t I • 
J.  G.  VogeI,  Hanilbucli  <ler  i>r.  Arzn.  Wiss.  fi.  Theil  Stendal 
181fi.  S.  130.  131. 

Diagnosis.  Dysenteriae  diagnosis  plerum- 
que sine  difficultate  et  tuto  facienda  est.  Interdum 
quidem  symptomata  veram  dysenteriam  a nonnullis 
diarrhoeae  speciebus  ex  aliis  causis  pendentibus 
discernere  non  sufficiunt;  sed  bis  casibus  momenta 
causalia,  constitutio  epidemia  atque  individualis  di- 
scrimen dilucidare  possunt.  In  diagnosi  autem  sta- 
tuenda haec  signa  pathognomonica  maxime  respi- 
cienda sunt:  excretiones  alvinae,  et  quantitate  et 
qualitate  accuratissime  dijudicata,  tormina  ventris, 
tenesmus  semper  fere  continuus  et  febris,  cujus 
character  primarius  omnium  consensu  medicorum 
rheumatico  - catarrhalis,  et  cujus  typus  initio  qui- 
idetn  remittens,  postea  autem  varius  est.  Una  cum 
his  conjungendae  et  considerandae  causae  occasio- 
nales,  nec  facile  fieri  potest,  ut  ah  diagnosi  aberres. 

Prognosis.  Dys  enteria  est  semper  pericu- 
losa, namque  iqorbus  est  gravis  et  exitus  malus  non 
rarus.  Periculum  quidem  in  dysenteria  rheuma- 
i tico  - catarrhali  non  ita  magnum,  si  jam  initio  cura 
consentanea  tractatur.  Dysenteria  vero  cum  inflam- 
matione intestinorum  vehementi  semper  mala,  quanto 
inflammatio,  tanto  periculum  augetur,  hac  enim  spe- 
cie constitutio  universalis  cum  gradu  altiore  consen- 
sit et  in  ea  minatur:  quando  igitur  vomitus,  singul- 
ius et  dolores  vehementissiini , si  abdomen  leniter 
i tetigeris,  vel  meteorismus  et  alia  symptomata  in- 
flammationem magnam  indicantia  exoriuntur,  tum 
ne  sphacelus  appropinquet,  timendum  est;  aut  si  po 
tius  jam  symptomata  ejus  adsunt,  e.  g.  pulsus  par- 
vus, cutis  frigida,  sudor  viscidus,  tunc  mors  haud 
dubie  ingruet.  Dysenteria  biliosa  morbus  est  com- 
j plicatus , maximeque  proclivis  ad  dysenteriam  in- 
flammatoriam aut  putridam,  iisdemque  de  causis 
rheumatico -catarrhali  periculosior;  verum  tamen  si 
maturo  tempore  non  male  curatur,  etiam  tollenda 
est.  Quamquam  dysenteria  pituitosa  in  longius  fere 
semper  protrahitur,  igiturque  periculum  non  tam 
subitum  est,  tamen,  si  constitutio  laxa,  cura  vitiosa 
et  res  externae  infaustae  sunt,  in  dysenteriam  pu- 

tridam  secundariam  abit.  Dysenteria  putrida  et 
nervosa  omnium  periculosissimae  sunt,  quod  sae- 
pissime ex  contagio  oriuntur.  Symptomata,  quae 
maximum  periculum  indicant,  jam  ex  morbi  spectro 
procedunt. 

Dum  morbus  est  recens,  facilius  tractandus  est, 
quam  si  jam  dudum  durabat.  Epidemiae  aestate 
vel  autumno  regnantes  pejores  sunt,  quam  hieme 
aut  vere  obviae.  Dysenteria  epidemia  periculosior 
quam  sporadica  est.  In  climate  frigidiore  lenior 
quam  in  calidiore.  Quod  aetatem  attinet  individua- 
lem  dysenteria  infantes  graciles  et  senes,  mulieres 
gravidas,  quae  facile  abortum  patiuntur,  sicuti  ho- 
mines debiles,  cachexia  laborantes,  e.  g.  arthritide 
et  affectionibus  animi  vehementibus  vexatos,  deni- 
que morbis  exantlatis  infirmatos  prae  omnibus  ne- 
care solet.  Complicationes  periculum  augent.  Plu- 
rimis epidemiis  mortalitas  initio  major,  aliis  contra- 
rium evenit,  aliae  medium  tenent.  Molimina  critica 
morbum  levantia,  bona;  e contrario  si  morbus  idem 
remanet,  mala.  Vomitus  spontaneus  morbo  ineunte 
lenit  aegrotum,  qui  sordes  et  cibos  non  concoctos 
educit.  Signa  dysenteriae  bona  sunt:  sndor  calidus 
universalis,  sedimentum  urinae  copiosum,  tenesmus 
remittens,  fluxiones  alvi  rariores,  copiosiores,  ster- 
coraceae;  tumores  extremitatum  glandularum  et  pa- 
rotidum, aut  pedum  erysipelas,  quod  in  suppuratio- 
nem transit,  in  dysenteria  putrida  vel  nervosa  inter- 
dum crisi n instituunt.  Signi  exitus  mali  sunt:  si 
emeticis  loco  vomitus  diarrhoea  efficitur  et  eductio- 
nes  alvinae  non  desinunt:  si  jam  initio  vomitus  ve- 
hemens aegrotum  non  levans  intrat,  aut  si  vomitus 
quidem  sero,  sed  vehementissimus  cxistit  et  ex  irri- 
tamentis minimis  redit  dolorque  augetur;  si  anus 
tam  irritabilis  est,  ut  clysmata  applicari  non  possint; 
si  materia  per  alvum  excreta  valde  copiosa,  aquosa, 
cadaverose  foetida,  et  si  huic  materiae  pus  aut  san- 
guis dissolutus  immixtus  est,  aut  si  excretiones  ab- 
sente dolore,  imo  aegroto  inscio  consequuntur;  porro 
extremitatum  frigus,  singultus,  aphthae,  paralysis 

pharyngis,  maculae  faciei  et  tumor  manuum  et  pe- 
dum oedematosus  semper  pro  malis  signis  haberi 
possunt.  Dysenteria  ipsa  rarissime  est  crisis:  in- 
terdum melancholiae,  hypochondriae  atque  arthri- 
tidi bonum  efficit.  Libenter  dysenteria  recidiva  fit, 
si  aegroti  causam  occasionalem  non  vitant,  aut  me- 
dicamina nimis  mature  reponunt.  Quo  facto  morbi 
secundarii  facile  nascuntur,  qui  saepissime  pejores 
quam  dysenteria , et  melius  praecavendi  quam  cu- 
randi sunt.  — 

Cura.  Duabus  'indicationibus  in  curanda  dy- 
senteria satisfaciendum  est.  Causas  et  remotas  et 
occasionales  removere  ac  dysenteriam  ipsam  semper 
habere  pro  inflammatione  intestinorum,  praecipue  ihr 
t ferioris  partis,  ejusque  characterem  diligentissime 
respicere  et  ex  his  curam  instituere  debet. 

Cum  dysenteria  sit  morbus  periculosus  et  uni- 
versalis, magni  momenti  est  hanc  prohibere.  Quam 
ob  causam,  si  epidemia  regnat,  sanos  non  solum  ae- 
grotos vitare  necesse  est,  sed  etiam  modo  vivendi 
consentaneo  periculum  avertere.  Atmosphaerae  mu- 
tationibus, calori  magno  et  frigori  se  exponere  non 
i debent,  sed  semper  eandem  transpirationem  cutis 
leniter  elicere  fas  est,  Perfrictiones,  quae  per  alvi 
depositiones  exoriri  possunt,  vitandae  sunt.  Fru- 
i ct us  maturi  aliaque  vegetabilia  acidula  non  nocent, 
'Medicamina  quidem  prophy laetica  non  existunt,  ra- 
rissimeque  laxantia  prophylaxin  perficere  possunt, 
quia  intestina  magis  irritant  et  eo  plerumque 
nocent.  1 

Dysenteria  secundum  morbi  et  singularum  epi- 
demiaruin  indolem  curanda  est.  Medicamina  anti- 
| dysenterica  propria  desunt,  quamquam  emetica  et 
purgantia  vel  etiam  adstringentia  talia  habebantur, 
ypium  quulem  simplicissimum  atque  optimum  omni 
dysenteria , quoque  tempore  ac  omni  morbi  stadio 
Jocum  habere  non  potest.  Fueruut  epidemiae  opio 
solo  curandae  ac  multi  aegroti  morbum  non  diu 
sustinuissent,  nisi  opio  essent  levati.  In  morbi  sta- 
Ul°  vehementissimo  sensorium  minime  fere  opio  af- 

fici  tu  i',  sed  abdomen  solum  totum  etFectum  arripere 
videtur.  Praeter  opium  medicamina  quoque  mu- 
cosa dysenteriae  utilia  .sunt,  neque  male  tractat,  qui 
omnia  medicamenta  muco  involuta  porrici  jubet, 
quod  tali  statu  intestina  minime  irritant.  Alia  spe- 
cifica dysenteriae  non  possidemus;  quando  quodque 
medicamen  adbibendum  sit,  singulis  in  speciebus 
indicabo. 

Dysenteria  rheumatico •catarrhalis , praeter  tem- 
peraturam consentaneam  atque  vitandas  perfrictio- 
nes, medicamina  inflammationem  localem  debellantia 
et  diaphoresin  elicientia  postulat.  Praecipue  muci- 
laginosa  in  usum  vocanda  sunt,  e.  g.  decoctum  al- 
thaeae, salep;  hordei,  aut  solutio  gumini  mimosae, 
emulsiones  amygdalinae,  e seminibus  cannabis  aut 
lini.  Potiones  tepidae  cum  spiritu  Mindercri,  infu- 
sum florum  sambucei,  chamomillae,  herbae  melissae, 
tunc  liquor  ammonii  acetici,  pulvis  Doveri  morbum 
tollere  valent,  Ad  perficiendam  diaphoresin  solutio 
ex  grano  uno  tartari  stibiati  in  unciis  aquae  destil- 
latae sex  non  rejicienda. 

Si  symptomata  rheumatica  vehementiora  sunt, 
opium  cum  mercurio  vel  cum  antimonii  praeparatis 
conjungi  potest.  Cataplasmata  emollientia,  sedan- 
tia in  abdomine  posita  magni  sunt  momenti,  sed  caute 
adhibeantur,  quod  facile  propter  frequentes  alvi  de- 
positiones perfrictiones  efficere  possunt.  Clysmata 
tepida,  mucilaginosa  ex  iis  decoctis,  quae  supra  no- 
minavi, cuin  tinctura  opii  simplici  vel  laudano  ma- 
ximam alFerunt  utilitatem. 

Species  dysenteriae  inflammatoria  statim  metho- 
dum antiphlogistieam  postulat,  quae  ioflammationis 
vehementiae  respondet.  Initio  morbi  venaesectiones 
pro  tempore  iterentur,  atque  hirudines  abdomini 
applicentur  (1).  Quo  facto  interne  laxantia,  partitu 
quia  sunt  antiphlogistica , partim  quia  sordes  edu- 


(1)  P.  Frank  a.  a.  O.  i>.  517.  — S.  G.  Vogel  a,  a.  O 
p.  171.  u.  17«.  §.  48.  u.  50. 

eunt,  adhibenda  sunt.  Quem  in  finem  pulpam  ta- 
inarindorurn  aut  mannam,  rarius  atque  caute  salia 
inedia  neutraque  proponam , quod  magis  minusve 
canalem  intestinalem  irritant.  Ex  salibus  haec 
danda:  tartarus  depuratus,  natronatus,  natrum  nitri- 
cum  in  decoctis  mucilaginosis  aut  emulsionibus 
oleosis. 

Praestantissimos  autem  effectus  mercurii  dulcis 
in  fortiore  dosi  (£)/?— £)i  semel  pro  die),  aut  cum  aut 

sine  opio,  post  venaesectionem  institutam  saepissime 
vidi,  qui  inflammationem  debellat,  simulatque  excre- 
jtiones  provocat.  Una  cum  his  decocta  hordei,  avenae, 
althaeae,  malvae  et  emnlsiones  oleosae  porrigantur, 
quae  hic  optima  antiphlogistica  sunt.  Si  sensibili- 
tas  intestinorum  remissa  est,  tum  demum  fomenta- 
tiones emollientes,  tepidae  et  clysmata  ex  decoctis 
mucilaginosis  et  emulsionibus  oleosis  admittenda, 
namque  tunc  dolores  atque  tenesmum  manifesto  le- 
niunt. Ealnea  tepida  non  prius,  quam  in  stadio 
convalescentiae  in  usum  vocan  da.  R egi m en  curae 
respondeat.  Omnibus  tamen  detrimentum  insanabile 
sit  documento,  non  tam  velociter  ad  tonica  et  ad- 
stringentia  esse  transeundum. 

In  dysenteria  biliosa  evacuatio  sordium  biliosa- 
rum ac  Saburrae  prima  indicatio  est,  itaque  omni 
tempore  methodum  antigastricairi  et  biliosam  optimi 
medici,  ut  Stoll,  Zimmermann,  Richter,Vo- 
:gel,jure  maximo  laudarunt.  Si  sursum  torqueant 
sordes,  per  ipecacuanham,  sin  autem  deorsum  per 
Iprilpam  tamarindorum , mannam,  cremorem  tartari. 
itartarum  natronatum  et  boraxatum  aut  calomelas 
educere  studemus.  Alia  salia  et  drastica  omnino 
vitanda  sunt,  quoniam  canalem  intestinalem  irritant 
et  dysenteriam  biliosam  mutant  in  inflammatoriam 
aut  putridam.  Complicatione  biliosa  remota  opii 
i praeparata  bonbin  effectum  proferunt  Fomentatio- 
nes et  clysmata  ex  remediis  supra  dictis  adhibenda 
sunt.  Diaeta  sit  macra,  mucilaginosa  nec  organis 
digestionis  molesta. 

Quamquam  dysenteria  pituitosa  non  ita  acuta, 

igiturque  periculum  non  adeo  magnum  est,  tamen 
in  ea  immodicae  alvi  excretiones  et  aucta  irritabili, 
tas  magni  sunt  momenti.  (luibus  indicationibus 
nullum  remedium  opio  respondet,  et  saepissime  ac- 
cidit, ut  dysenteria  pituitosa  tuto  ac  firme  hoc  me- 
dicamine solo  curetur.  Extractum  quoque  hyoscyami 
laudatur.  In  stadio  decrementi  tonica,  ut  radix  rhei 
columbo,  extractum  et  cortex  cascarillae , simaruba 
aliaque  maxime  necessaria  sunt.  Clysmata  mucila- 
ginosa,  quibus  opii  larga  dosis  immixta;  infrictio- 
nes  linimenti  volatilis  cum  opio  et  camphora;  bal- 
nea et  fomentationes  tepidae,  aromaticae  et  spiri- 
tuosae  magnopere  sunt  salutaria.  Cibus  sit  bene 
nutriens  digestuque  facilis. 

Dysenteria  putrida  primaria  initio  methodum 
modice  antiphlogisticam  requirit,  itaque  venaesectio- 
nes  parvae,  ammonium  muriaticum,  liquor  ammonii 
acetici  et  acida  laudantur.  Sordes  biliosae  aut  ga- 
stricae egeri  debent  emeticis  et  laxantibus,  libi  au- 
tem status  putridus  apparet,  nullum  est  discrimen 
inter  dysenteriae  putridae  primariae  et  secundariae 
curam.  Omnia  igitur  medicamina,  quae  febri  putri- 
dae respondent  et  eolliquationes  debellant,  in  usum 
vocanda  sunt.  Primum  obtinet  locum  camphora, 
quam  seinper  fere  in  emulsionibus  aut  in  solutioni- 
bus cum  gummi  arabico  porrigimus.  Cui  infusa 
arnicae,  Valerianae,  serpentariae  conjungenda  sunt. 
Recentioribus  temporibus  nux  vomica  maximam  lau- 
dem sibi  peperit,  et  ego  ipse  praestantissimos  effe- 
ctus extracti  spirituosi  nucis  vomicae  vidi.  Ad  im- 
pugnandam tractus  intestinalis  coliiquationem  amara 
pura  et  adstringentia  medicamina,  e.  g.  decoctum 
radicis  columbo,  tormentillae,  corticum  siinarubae 
et  chinae  porrigantur.  Remedia  externa  eadem  et 
diaeta,  ut  in  dysenteria  pituitosa.  Neque  in  reva- 
lescentiae  stadio  medicamentorum  usus  est  omit- 
tendus. 

In  curanda  dysenteria  nervosa  illis  remediis 
dysenteriae  putridae  aut  pituitosae  alia  typho  ido- 
nea adjungimus.  Prae  omnibus  moschum  porrigi* 

mus,  tunc  naphtam,  amnionium  carbonicum,  cam- 
phoram,  infusa  arnicae,  valerianae,  serpentariae. 
Cura  externa  eadem  est,  ut  in  dysenteria  putrida, 
tamen  ad  hanc  vesicatoria  et  sinapismi  in  abdomine 
positi,  si  sphacelus  minatur,  adveniunt.  Revales- 
centia est  maxime  longinqua  et  hic  plurimum  diaeta 
facit,  quae  ventriculum  non  oneret,  alimenta  facilia 
concoctu,  lac,  dedoctum  salep,  ova  porrigenda  sunt. 
Alimenta  salina  facile  recidivam  efficiunt. 

Cura  finita  saepe  longum  per  tempus  debilitas 
intestinorum  remanet,  quam  phthisis  atque  hydrops 
non  raro  sequuntur  et  quae  medicaminibus  fixis 
itonicis  tractanda  est.  Chiua,  cascarilla,  lichen  is- 
landicus  primum  locum  tenent.  Ad  recidivas  prae- 
cavendas aer  frigidus,  commutationes  temperaturae, 
alimenta  inutilia  atque  affectiones  animi  deprimen- 
tes vitari  debent. 


I 


V I T A. 


Theodorus  R i oh  ardus  Ollo  Wenael  undecimo  men- 
ms  Januarii  die  anni  MDCCCXVI  Neurodae,  uri, e in  comilalu 
acensi  sila,  vatie  Antonio,  medicinae  Doctore,  jam  dudum 
nilu  morle  erepto,  et  matre  carissima  Elisabetha  e nente 
oersler  natus  et  catholicae  confessioni  addictus  sum 
Iin  . nn'\S  liler'lrum  dementis  imbutus,  per  qualuor  annos  Gym- 
T'Um  G1  a cen.se,  em  rector  Cei.  M illi  er  praeerat,  deinde,  autem 
\ inasium  \ rntislaviense  Elisabethanum , quocl  sub  rectore  me- 
> lissuno  R eicbe  lloret , adii  et  usque  ad  aetatis  annum  unde- 
vicesimum frequentavi,  <\nno  MDCCCXXXV  Herolinum  i-rl, rectus 
'""e»'  Vi','  '"”•«»  M Humanissimi  l)r.  ,la  Wief.al 

1 in  numerum  civium  academicorum  receptum,  in  gra- 

tiosi  medicorum  ordinis  allium  111.  Juengken  me  inscripsit. 
Hisce  interfui  Virorum  Illustrissimorum  Celeberrimorumque  prae- 
leetionilius .’  111,  Hecker  de  epcyclopaedia  et  melliudologia  me-' 
dica,  Cei.  Wolff  de  logice  et  psvchologia,  111.  Link  de  liistoria 
naturali  universali,  botaniee  et  loxieologia,  Cei.  Turte  de  phy- 
sice, chemia  et  pliarmacia  111.  Mitscherlich  de  chemia  ex- 
perimentali,  111,  L i cli  t e n s t e i n de  zoologia  , 111.  Sclilemm  de 
osteologia  et  splanchnologia,  111,  Mulier  de  auatomia  et  universa 
corporis  humani  et  speciali  organorum  sensuum  atque  physiologia. 
In  arte  cadaverum  rite  dissecandorum  111.  Mulier  et  Sclileinin 
ducibfis  gavisus  sum,  1’athologiam  generalem,  .therapiam  et  ge- 
neralem et  specialem,  semioticen  Beat.  Hufeland,  physiologiam, 
morbos  contagiosos  et  miasmaticos  Cei.  Eck  me  docuerunt.  Pa- 
thologiam  et  therapiam  specialem  et  morborum  mentis,  nec  non 
syphiliticorum  curam  III.  Horn,  chirurgiam  tam  specialem  quam 
generalem  111.  J u e n g k e n , materiam  medicam  Beat.  Osann,  me- 
dicinam forensem  et  artem  formulas  concinnandi  medicas  111.  Cas- 
per,  yolitiam  medicam  Exp.  K i coi  a i mihi  exposuerunt.  Artem 
fascias  rite  applicandi,  ossium  fractorum  et  luxatorum  cognitionem 
et  artem  obstetriciam  111.  Kluge,  akiurgiam  eidem  et  111.  Jueng- 
ken  debeo.  Institutionibus  clinicis  medicis  Cei.  Wolff  et  Beat. 
Bartels,  chirurgicis  et  oplitlialmiatricis  Beat,  de  Graefe,  sy- 
philiticis 111.  Kluge  interfui}  quibus  viris  omnibus,  maxime  de 
me  meritis , quas  possum  summas  ex  intimo  animo  gratias  ago 
semperque  habebo. 

Tentamine,  et  philosophico  et  medico,  atque  examiue  rigoroso 
coram  gratioso  medicorum  ordine  superato,  spero  fore,  ut  disser- 
tatione thesibusque  rite  defensis,  summi  in  medicina  et  chirurgia 
honores  in  me  conferantur. 


1.  Dysenteria  nil  nisi  inflammatio  partis  inferioris  intestinorum. 

2.  Haemorrhagia  non  est  morbus  per  se,  sed  morbi  symptoma. 

3.  Mortis  certum  signum  nullum,  nisi  putredo.  ' 

4.  Tuberculosis  et  Scropliulosis  unus  irlemque  est  morbus. 


S 


